
RETTLEDNING OM INNHOLDET I ART. 11355
KODEKS POSTĘPOWANIA CYWILNEGO [LOV OM RETTERGANG I SIVILE SAKER]

1. Parter eller aktører i en sak som ikke har bosted eller sted for vanlig opphold eller forretningsadresse i Republikken Polen eller i en annen medlemsstat i Den europeiske union og som ikke har oppnevnt en fullmektig i saken boende i Republikken Polen, er forpliktet til å oppgi, innen ........... dager, en fullmektig i Republikken Polen som forkynnelser skal rettes til. Etter utløp av denne fristen skal skriv rettet til parter eller aktører vedlegges sakens dokumenter og anses som forkynt, dette i henhold til lov om rettergang i sivile saker art. 11355.

2. Parter eller aktører i en sak som ikke har tilstrekkelige midler til å betale utgifter kan fremme en begjæring om fritak for rettergangskostnader, samt om oppnevnelse av en gratis prosessfullmektig.

Dersom det er en fysisk person som er part eller aktør i saken, skal begjæringen vedlegges en erklæring om at vedkommende ikke er i stand til å dekke rettergangskostnader uten skade for det som er nødvendig til å forsørge vedkommende og familien. Erklæringen skal inneholde nøyaktige opplysninger om søkerens familie, formue, inntekt og inntektskilder.

En juridisk person, samt organisajon som ikke er juridisk person, men som har lovfestet partsevne, kan innvilges fritak for rettergangskostnader, dersom mangel på tilstrekkelige midler blir dokumentert.

Et selskap skal også dokumentere at dets deltakere eller aksjonærer ikke har tilstrekkelige midler til å øke selskapets eiendeler eller gi selskapet et lån. Dette får ikke anvendelse i forhold til et selskap hvis eneste deltaker eller aksjonær er Statskassen.

3. Det er advokat [adwokat eller radca prawny] som kan oppnevnes som fullmektig, og i saker som gjelder industriell eiendomsrett også patentfullmektig, i saker om rekonstruksjonsforhandling og konkurs også en godkjent rådgiver, ellers kan man oppnevne som fullmektig en person som forvalter partens formue eller interesser, samt partens faste oppdragstaker, dersom sakens gjenstand omfattes av oppdraget, meddeltaker i en rettstvist, samt partens ektefelle, søsken, arvinger i nedstigende eller oppstigende linje, samt personer som ble adoptert av parten.

Som fullmektig for en juridisk person eller næringsdrivende, også næringsdrivende som ikke er en juridisk person, kan det oppnevnes en person som er ansatt i enheten eller i dens overordnede organ. En juridisk person, som i henhold til særskilte lovbestemmelser, yter juridisk bistand til næringsdrivende, en juridisk person eller en annen organisajon kan på dens vegne gi prosessfullmakt til en advokat, dersom den juridiske personen er gitt fullmakt til det.

I saker som gjelder fastsettelse og nektelse av et barns opprinnelse og krav om barnebidrag kan også en representant for det kompetente sosialkontoret eller en frivillig organisasjon som har som formål å yte hjelp til familier oppnevnes som fullmektig.

I saker knyttet til drift av gårdsbruk kan representant for en bondeorganisasjon oppnevnes som fullmektig for en bonde som er medlem av en slik organisajon for individuelle bonder.

I saker knyttet til beskyttelse av forbrukerrettigheter kan representant for en organisasjon som har som formål å beskytte forbrukere oppnevnes som fullmektig.

I saker knyttet til beskyttelse av industriell eiendomsrett kan representant for organisajon som har som formål å fremme industriell eiendomsrett og bistå oppfinnere oppnevnes som fullmektig for en oppfinner.

Dersom en prosessfullmektig blir oppnevnt, skal vedkommende levere til retten fullmaktsdokument med fullmaktsgiverens signatur eller bekreftet avskrift av fullmaktsdokumentet i forbindelse med første prosesshandling.
